ລັດຖະມົນຕີກະຊວງການເງິນ ສ​ຫລ ມີແຜນຈະພົບ ກັບນາຍົກລັດຖະມົນຕີຢູເຄຣນ ແຕ່​ຈະ​ຫລີກ​ລ່ຽງຣັດ​ເຊຍ ຢູ່ທີ່ກອງ​ປະ​ຊຸ​ມ​ ​
ທ່ານນາງເຢລເລັນ ຈະນຳພາຄະນະລັດຖະມົນຕີການເງິນ ທະນາຄານພັດທະນາສາກົນ ແລະສະຖາບັນຕ່າງໆ ເພືສົນທະນາກ່ຽວ ກັບການໃຊ້ຊັບພະຍາກອນຢ ເພື່ອແກ້ໄຂບັນຫາຄວາມບໍ່ໝັ້ນຄົງທາງດ້ານອາຫານ. 
ລັດຖະມົນຕີກະຊວງການເງິນສະຫະລັດ ທ່ານນາງແຈແນັດ ເຢລເລັນ ມີແຜນຈະພົບປະກັບນາຍົກລັດຖະມົນຕີຢູເຄຣນ ທ່ານເດນິສ ເຊີມິໂຮລ ລະຫວ່າງກອງປະຊຸມໃຫຍ່ໃນອາທິດນີ້ ຂອງບັນດາຜູ້ນຳເສດຖະກິດໂລກທີ່ນະຄອນຫລວງວໍຊິງຕັນ ແຕ່ວ່າທ່ານນາງຈະພະຍາຍາມຫລີກລ່ຽງທີ່ສຸດ ໃນການຕິດຕໍ່ ກັບພວກເຈົ້າໜ້າທີ່ຣັດເຊຍ ຜູ້ມີແຜນເຂົ້າຮ່ວມກອງປະຊຸມ ຊຶ່ງພາກສ່ວນນຶ່ງ ແມ່ນຈັດຜ່ານທາງອອນລາຍນ໌ ການຮຸນຮານຂອງຣັດເຊຍຕໍ່ຢູເຄຣນແລະບັນດາປະເທດມະຫາອຳນາດຄວນຄຸມຄອງແບບໃດ ຕໍ່ຜົນກະທົບດ້ານເສດຖະກິດ ເພື່ອບໍ່ໃຫ້ແຜ່ລາມໄປໃສ່ດ້ານອື່ນໆ ຮວມທັງຄວາມປອດໄພທາງດ້ານອາຫານ ຊຶ່ງຈະເປັນຈຸດໃຈກາງ ຂອງກອງປະ ຊຸມໃນລະດູບານໃໝ່ ຂອງອົງການກອງທຶນສາກົນ ແລະທະນາຄານໂລກ ໃນວັນອັງຄານມື້ນີ້ ທ່ານນາງເຢລເລັນ ຈະນຳພາຄະນະລັດຖະມົນຕີການເງິນ ທະນາຄານພັດທະນາສາກົນ ແລະສະຖາບັນຕ່າງໆ ເພື່ອສົນທະນາກ່ຽວກັບວ່າ ເຂົາເຈົ້າຈະໃຊ້ຊັບພະຍາກອນຢ່າງໃດ ເພື່ອແກ້ໄຂບັນຫາຄວາມບໍ່ໝັ້ນຄົງທາງດ້ານອາຫານ ກອງປະຊຸມໃນປີນີ້ ຈະດຳເນີນໄປຈົນເຖິງວັນສຸກ ແລະຈະຮວມການປະສົມປະສານທັງເຫດການຕ່າງໆ ຜ່ານທາງອອນລາຍນ໌ຂອງສ່ວນບຸກຄົນທີ່ເຂົ້າຮ່ວມ ພວກເຈົ້າໜ້າທີ່ການເງິນຣັດເຊຍ ຄາດວ່າຈະເຂົ້າຮ່ວມຢູ່ໃນຫລາຍເຫດການຜ່ານທາງອອນລາຍນ໌ ອີງຕາມເຈົ້າໜ້າທີ່ອາະວຸໂສດ້ານການເງິນຄົນນຶ່ງ ຜູ້ທີ່ກ່າວໂດຍບໍ່ປະສົງອອກຊື່ ໃນການທົບທວນແຜນຕໍ່ກອງປະຊຸມ ທ່ານນາງເຢລເລັນ ຈະເຂົ້າຮ່ວມ ຖ້າຫາກລັດຖະມົນຕີຣັດເຊຍຢູ່ທີ່ນັ້ນໃນກອງປະຊຸມນຶ່ງຫລືສອງ ແຕ່ຈະບໍ່ເຂົ້າຮ່ວມທຸກໆກອງປະຊຸມ ຊຶ່ງເຈົ້າໜ້າທີ່ໄດ້ກ່າວ ເພີ້ມອີກວ່າ ການມີໜ້າຂອງພວກເຈົ້າໜ້າທີ່ຣັດເຊຍບໍ່ຄວນຢຸດການເຮັດວຽກທີ່ສະຫະລັດຕ້ອງການ ເພື່ອປະຕິບັດກັບບັນດາສະມາຊິກຂອງກຸ່ມ 20 ທີ່ມີເສດຖະກິດໃຫຍ່ສຸດຂອງໂລກ ມີກອງປະຊຸມຈຳນວນນຶ່ງທີ່ລັດຖະມົນຕີຈະເຂົ້າຮ່ວມ ຮວມທັງພິທີເປີດ ຊຶ່ງລັດຖະມົນຕີການເງິນຢູເຄຣນ ຈະເຂົ້າຮ່ວມເຊັ່ນກັນ ເຖິງຢ່າງໃດກໍດີ ທ່ານນາງຈະບໍ່ເຂົ້າຮ່ວມຢູ່ໃນຈຳນວນກອງປະຊຸມຂອງກຸ່ມ G-20 ຖ້າຫາກພວກຣັດເຊຍເຂົ້າຮ່ວມ ປະທານາທິບໍດີໂຈ ໄບເດັນ ໄດ້ກ່າວວ່າ ຣັດເຊຍຄວນທີ່ຈະຖືກລຶບຊື່ອອກຈາກກຸ່ມ G-20 ທ່ານນາງເຢລເລັນ ຄາດວ່າ ຈະໃຊ້ກອງປະຊຸມຝຍອາທິດນີ້ ເຮັດວຽກກັບບັນດາພັນທະມິດ ໃນຄວາມພະຍາຍາມເພື່ອເພີ້ມຄວາມກົດດັນເສດຖະກິດຕໍ່ຣັດເຊຍ ໃນຂະນະທີເຮັດໃຫ້ຫລຸດຜ່ອນຜົນກະທົບຕໍ່ຂົງເຂດອື່ນໆ ເພື່ອຮຽກຮ້ອງໃຫ້ຈັດຕັ້ງປະຕິບັດຂໍ້ຕົກລົງເກັບພາສີຢ່າງຕ່ຳສຸດຢູ່ທົ່ວໂລກ ແລະແກ້ໄຂບັນຫາຄວາມໝັ້ນຄົງທາງດ້ານອາຫານ